S prihodom Harveya Poselthwaita in kompletno prenovitvijo dirkalnika za sezono 1982 si je moštvo lahko veliko obetalo. Turbo motor je bil razvit in zanesljiv. 126C2 je bila prva Ferrarijeva prava šasija iz enega kosa, kar je močno izboljšalo vodljivost. Villeneuve in Didier Pironi sta na testiranjih postavljala rekordne čase in si veliko obetala pred štartom sezone. Nato je prišla kontroverzna dirka za Veliko nagrado San Marina, ko Pironi ni upošteval moštvenih ukazov in je Villeneuvu ukradel zmago. Že na naslednji dirki za Veliko nagrado Belgije pa se je Villeneuve smrtno ponesrečil. Pironi se je nato hudo ponesrečil na Veliki nagradi Nemčije in se je moral upokojiti, kljub temu pa je Ferrari v sezoni 1982 osvojil konstruktorski naslov. Dirkalnik 126C2 so med sezono še izboljševali z novimi krilci, aerodinamiko in povečanjem moči motorja na 650 KM med kvalifikacijami in 600 KM med dirko.